কবির প্রয়াণের দুবছর আগে বিশ্বভারতী গ্রন্থ-প্রকাশ সমিতির উদ্যোগে রবীন্দ্র-রচনাবলী প্রকাশের সূচনা হয়েছিল ১৯৩৯-এ। রবীন্দ্রনাথের তত্ত্বাবধানে ৭ খ- প্রকাশ পায়; ৮ম খ- মুদ্রণের আগেই তিনি প্রয়াত হন। আজ নাগাদ ৩৩ খণ্ড (+ ২ খণ্ড অচলিত খণ্ড) প্রকাশিত হয়েছে। কবির ব্যক্তিগত চিঠিপত্র তিন খণ্ড (ছিন্নপত্র, ভানুসিংহের পত্রাবলী এবং পথে ও পথের প্রান্তে) তিনি নিজেই সম্পাদনা করে প্রকাশ করেন ১৩১৯ থেকে ১৩৪৫ বঙ্গাব্দের মধ্যে। রচনাবলীর সম্পাদক চারুচন্দ্র ভট্টাচার্য চিঠিপত্র প্রকাশের সূচনালগ্নে লক্ষ করেছেন : ‘কবির মানসলোকের অনেক মহলের রহস্য কুঞ্চিকা এই চিঠিপত্রের মধ্যেই গোপন আছে।’ কবির প্রয়াণের বছরখানেকের মধ্যেই (১৩৪৯ বঙ্গাব্দ) খণ্ড খণ্ড চিঠিপত্রের প্রকাশনা শুরু হয়। ১৩১৯-এ কবির নোবেল পুরস্কার-লাভের এক বছর আগে ছিন্নপত্র প্রকাশ পায়। শতাধিক বছরে বিশ্বভারতী গ্রন্থন-বিভাগ চিঠিপত্রের পঁচিশটির বেশি খ- বের করতে সমর্থ হয়নি। ১৪১১ বঙ্গাব্দ পর্যন্ত চিঠিপত্র মুদ্রিত হয়েছে মাত্র ১৯ খ-।